Gerhard Lamprecht

**Gerhard Lamprecht** (1897–1974) var en tysk filmregissør, manusforfatter og filmhistoriker. Han regisserte 63 spillefilmer mellom 1920 og 1958, og skrev også dreiebok for 26 filmer mellom 1918 og 1958.

## Liv og virke
### Bakgrunn
Gerhard Lamprecht interesserte seg allerede som barn for kino. Som tolvåring arbeidet han ved filmfremvisninger, i 1914 solgte han sitt første filmmanuskript til filmselskapet Eiko-Film GmbH i Berlin. Fra 1916 fikk han skuespillerundervisning hos Paul Bildt, en av tysk films pionerer, og omsatte det lærte på teaterscenen. Han studerte teatervitenskap og kunsthistorie i Berlin. I 1917 skulle han tiltre en stilling som forfatter og dramaturg ved *[[Oskar Messter|Oskar-Messter]]-Filmgesellschaft*, men ble isteden innkalt til krigstjeneste. I 1918 ble han såret, og på lasarettet skrev han igjen dreiebøker. 

### Karriere
Lupu Pick, som han allerede hadde samarbeidet med, ansatte ham i 1919 til sjefsdramaturg i hans firma Rex-Film. I 1920 hadde han for første gang selv regi, i filmen *Es bleibt in der Familie*. Det var i stumfilmens tid, og Lamprecht befattet seg med Sergej Eisensteins  montasjeteknikker. Lamprecht hadde fremgang med litturfilmatiseringer, som i  1923 med en adaptasjon av Thomas Manns *[[Buddenbrooks|Die Buddenbrooks]]*. Han interesserte seg også for levekårene til folkets fattigste, og skapte i midten av 1920-årene den fremragende sosialtrilogien (*[[De utstøtte]]* 1925, *[[De Uegdte]]* 1926 og *[[Menschen untereinander]]* 1926).

Gerhard Lamprecht klarte overgangen til lydfilmer og stod i 1931 for den internasjonalt fremgangsrike filmatiseringen *[[Emil og detektivene (film, 1931)|Emil og detektivene]]* av Erich Kästners roman med samme navn etter dreiebok av Billy Wilder. Blant de filmer han stod bak etter 1933 er den mest bemerkelsesverdige *[[Madame Bovary (1937)|Madame Bovary]]* (1937) etter Gustave Flaubert med Pola Negri og Ferdinand Marian. Hans *[[Trümmerfilm]]* (ruinfilm)  *[[Irgendwo in Berlin]]* (1946) ble etter slutten av andre verdenskrig den første av DEFAs filmer.

Lamprecht ble stadig mer opptatt av filmens historie. Siden skoleårene i barndommen hadde han bygd opp en rikholdig samling – som skoleelev hadde han arbeidet i kinoer og samlet på alt som hadde noe med film å gjøre. Samlingen ble i 1962 overtatt av Berlins senat og dannet grunnlaget for Deutsche Kinemathek, som Lamprecht ledet frem til1966 leitete. 

I 1967 ble han tildelt utmerkelsen Filmband in Gold for sitt mangeårige og fremragende virke innen tysk film. Frem til 1970 offentliggjorde han i samarbeide med Kinemateket et åttebinds leksikon og et samleregister, *Deutsche Stummfilme*, for perioden 1903 til 1931.

Han grav befinner seg på Waldfriedhof in Berlin-Zehlendorf.

I 2013, i anledning av det tyske kinemateks femtiårsminne, ble en rekke av hans filme restaurert og publisert på DVD. Det utkom også tre bind om forskjellige aspekter ved Lamprechts liv som regissør og samler.

## Filmer i utvalg
* 1925: *[[De utstøtte]]*
* 1926: *De Uegdte (Die Unehelichen)*
* 1926: *Menschen untereinander*
* 1931: *[[Emil og detektivene (film, 1931)|Emil og detektivene]]*
* 1935: *[[Mann overbord]]*
* 1943: *[[Du tilhører meg]]*
* 1946: *Irgendwo in Berlin*

## Referanser


## Eksterne lenker
*